《忆梅和天钧和尚原韵》
清代·窦嵋

相期已是违残腊，雨雪蹉跎又半春。自别清癯池上影，每怀淡远月中神。

迢迢驿路诗难觅，渺渺罗浮梦那真。晨夕巡檐频索笑，却教妒煞住山人。

作者简介：窦嵋，字眉山，号仙谷，清无锡人。幼失怙持，依表叔杜云川太史教养成立，幕游东粤，以精勤治体欲荐举，力辞而归，有《眉山诗稿》。